स्थानीय आफैँले उठाए रंगशालाको बार 
प्रस्तावित गौतमबुद्ध अन्तर्राष्ट्रिय क्रिकेट रंगशालाको डोजर लगाएर भत्काइएको एकातफर्कको अस्थायी बार शनिबार बिहान उठाइएको छ । बाटो विस्तारको विषय झिकेर बार भत्काइएको थियो ।
चितवन — प्रस्तावित गौतमबुद्ध अन्तर्राष्ट्रिय क्रिकेट रंगशालाको डोजर लगाएर भत्काइएको एकातफर्कको अस्थायी बार शनिबार बिहान उठाइएको छ । बाटो विस्तारको विषय झिकेर बार भत्काइएको थियो ।कलाकार सिताराम कट्टेल र कुञ्जना घिमिरेको सामाजिक संस्था धुर्मुस सुन्तली फाउण्डेशनले जनस्तरमा सहयोग जुटाएर तीन अर्ब रुपैयाँको लागतमा अन्तर्राष्ट्रिय स्तरको क्रिकेट रंगशाला बनाउँदै छ ।पश्चिमतर्फ अस्थायी बार लगाउने क्रममा सुरु भएको विवादले उग्र रुप लिएपछि सत्तारढ नेकपाका स्थानीय कार्यकर्ता प्रकाश कडेँलेको नेतृत्वले बुधबार बिहान डोजर चलाएर बार भत्काएको थियो । रंगशाला बन्ने जग्गाको पूर्व, उत्तर र दक्षिण सिमानामा फाउण्डेशनले जस्ताको अस्थायी बार लगाएको छ । निर्माण कामलाई अगाडी बढाउने विषयमा स्थानीय टोल विसका समितिका प्रतिनिधिहरुबीच शुक्रबार साँझ सहमति भएपछि शनिबार बिहान सबेरै सबैले रंगशाला बन्ने क्षेत्रमा भत्केको बार उठाए । अस्थायी बार डोजर लगाएर भत्काएपछि फाउण्डेशनले बुधबारदेखि नै काम स्थगित गरेको छ ।यो पनि पढ्नुहोस्ःरंगशाला प्रकरण : नेकपाले भन्यो प्रकाश घटनाका मुख्य नाइके, पार्टी सदस्यबाट निलम्बितयसकारण लगाइयो गौतमबुद्ध रंगशालामा डोजर ?धुर्मुस–सुन्तलीले बनाउन लागेकाे रंगशालाको बार डोजरले भत्काएको आरोपमा कँडेलसहित १७ जना पक्राउ